open-index/open-wikipedia-markdown huggingface dataset:
Negidaalin kieli

**Negidaalin kieli** (negidaaliksi *naabeseltin hesenin*) on Venäjällä Habarovskin aluepiirissä asuvien negidaalien puhuma kuoleva tunguusikieli.

Negidaalit asuvat Amgunjoen varrella Habarovskin aluepiirin Polina Osipenkon piirissä sekä Amurin alajuoksulla Ultšin ja Nikolajevsk-na-Amurin piireissä. Vuonna 1989 heitä oli 587 henkeä, joista 184 puhui negidaalia. Vuoden 2002 väestönlaskennassa rekisteröitiin 567 kansallisuudeltaan negidaalia ja 147 negidaalin kielen puhujaa. Todellisen puhujamäärän arvioidaan kuitenkin olevan huomattavasti pienempi: 40–50 henkeä, joista vain 10–15 vanhusta puhuu kieltä sujuvasti. Kaikki puhujat osaavat myös venäjää. Vuoden 2010 väestönlaskennan mukaan Venäjällä on 74 negidaalin puhujaa.

Negidaali kuuluu tunguusikielten pohjoishaaran siperialaiseen ryhmään. Sen lähimmät sukukielet ovat evenki, eveeni ja solooni. Kieli jakautuu kahteen päämurteeseen. Ylämurretta puhutaan Amgunin keskivaiheilla ja alamurretta Amgunin alajuoksulla ja Amurilla. Murteiden väliset erot ovat lähinnä foneettisia, eivätkä ne vaikeuta puheen ymmärtämistä. Ylämurteeseen on vaikuttanut evenki ja alamurteeseen ultša ja nivhi.

Negidaali toimii suullisen kanssakäymisen välineenä. 1990-luvun alussa sitä alettiin opettaa koulussa. Kieltä varten laadittiin aakkosto ja oppikirja, jota ei ole julkaistu. Negidaalia käytetään toisinaan Polina Osipenkon piirin paikallisradiossa. 

Nykyään negidaalia voidaan pitää kuolevana kielenä. Sitä käyttävät vain muutamat vanhat pariskunnat. Keski-ikäiset ja nuoret puhuvat yksinomaan venäjää.

## Lähteet
*
### Viitteet

## Aiheesta muualla
* Endangered Languages of Siberia: The Negidal Language 
* Ethnologue: Negidal
Kartellivirasto

**Kartellivirasto** oli Suomessa vuosina 1958–1964 toiminut valtion virasto, jonka tehtävänä oli valvoa talouselämässä esiintyneitä kilpailunrajoituksia. Kartellivirastona toimi patentti- ja rekisterihallituksen kartelliosasto. Kartellivirasto korvattiin 1964 elinkeinovapausvirastolla. Yhtiöt ja elinkeinonharjoittajat olivat velvollisia kehotuksesta ilmoittamaan kartellivirastolle kartellisopimuksen tai muun kilpailua rajoittavan järjestelyn, jossa nämä olivat mukana. Kehotuksesta oli myös ilmoitettava yksinoikeudesta jonkin toiminnan harjoittamiseen ja määräävästä asemasta jollakin elinkeinotoiminnan alalla. Ilmoitusvelvollisuus koski myös yrittäjien yhdistyksiä ja muita yhteisöjä, jos tällainen yhteisö oli saanut kilpailunrajoituksen aikaan tai pannut sen toimeen.

Kartellivirastoon ei tarvinnut ilmoittaa sopimuksista ja järjestelyistä, jotka koskivat työmarkkinoita, vientituotteiden tarjontaa ulkomailla, tuontitavaroiden hankintaa ulkomailta tai suomalaisten laivakuljetusten tarjontaa kansainvälisillä rahtimarkkinoilla. Selvittämistään kilpailunrajoituksista kartellivirasto piti kartellirekisteriä ja kartelliviraston yhteydessä toimi kartelliasiain neuvottelukunta.

Patentti- ja rekisterihallituksen kartelliosastoa johti valtioneuvoston määräämä lainopillisen koulutuksen saanut osastopäällikkö. Muut toimen haltijat otti tehtäviinsä patentti- ja rekisterihallituksen ylijohtaja. Kartelliosastossa käsiteltävät asiat ratkaisi yleensä osastopäällikkö, mutta ylijohtajalla oli valta ottaa vireillä ollut asia käsiteltäväkseen ja ratkaistavakseen.

## Lähteet
Luunmurskaajat

**Luunmurskaajat** (*The Longest Yard*) on Robert Aldrichin ohjaama ja Burt Reynoldsin tähdittämä komediaelokuva vuodelta 1975. Se on yksi Reynoldsin tunnetuimmista elokuvista ja hän esiintyi myös sen uudelleenfilmatisoinnissa, joka julkaistiin vuonna 2005. Elokuvasta on myös vuonna 2001 tehty brittiläinen uudelleenfilmatisointi nimellä *[[Mean Machine (elokuva)|Mean Machine]]*.
 
## Juoni

Entinen amerikkalaisen jalkapallon tähti Paul Crewe joutuu vankilaan autovarkaudesta. Ilkeä vankilanjohtaja päättää pestata Crewen kokoamaan vangeista joukkueen vankilan vartijoiden joukkuetta vastaan. Ehtona on, että Crewen joukkue, "*Mean Machine*", pelaa ainoastaan passiivisesti puolustaen vartijoita vastaan. Vartijat käyttävät kuitenkin kovia otteita, sillä johtaja haluaa näyttää vangeille, että hän on paikan johtaja ja vangit pelkkää roskajoukkoa. Sopimuksesta huolimatta vangit päättävät antaa täysillä takaisin.

## Aiheesta muualla
*
John Lund

**John Lund** (6. helmikuuta 1913 Rochester, New York – 10. toukokuuta 1992 Los Angeles, Kalifornia) oli yhdysvaltalainen näyttelijä.

Neljätoistavuotiaana koulunkäyntinsä lopettaneen Lundin isä oli muuttanut Yhdysvaltoihin Norjasta. Näyttelijänuransa hän aloitti paikallisen teatterin esittämässä näytelmässä *Waiting for Lefty*. Lund muutti New Yorkiin, josta hän sai töitä mainosalalla. Mainostyön ohessa hän esiintyi pienissä rooleissa teatterissa, kunnes vakiinnutti asemansa radionäyttelijänä ja käsikirjoittajana. Päärooli Broadwaylla esitetyssä näytelmässä *The Hasty Heart* toi hänelle sopimuksen Paramount-elokuvastudion kanssa.

Seuraavien vuosien aikana Lund esiintyi miespääroolissa muun muassa elokuvissa *[[Kuolematon rakkaus]]* (1946), *[[Yöllä on 1000 silmää]]* (1948) ja *[[Berliinin raunioitten keskellä]]* (1948). 1950-luvulla Lund näytteli muun muassa lännenelokuvissa *[[Taistelu Apassisolassa]]* (1952) ja *[[Kohtalon ratsastaja]]* (1955). Lisäksi hän esiintyi nimiroolissa jännityskuunnelmasarjassa *[[Yours Truly, Johnny Dollar]]* vuosina 1952–1954. Lundin viimeiseksi elokuvaksi jäi *[[Jos mies vastaa]]* vuonna 1962.

## Lähteet
Radio Caroline

**Radio Caroline** on brittiläinen radioasema. Se aloitti lähetyksensä 28. maaliskuuta 1964 laivalta, joka oli ankkuroitu kansainvälisille vesille Englannin rannikon läheisyyteen Felixstowen edustalle Suffolkissa. Radio-asemalla ei ollut lähetyslupaa ja sitä kutsuttiinkin merirosvoradioksi.

Luvattomia radio-asemia oli muillakin laivoilla Englannin edustalla, mutta Radio Caroline oli ensimmäinen, joka lähetti ohjelmaa joka päivä vuorokauden ympäri englanninkielisenä. Radio Caroline jatkaa lähetystään Eurobird1-satelliitin kautta ja internetissä.

## Aiheesta muualla
*Radion kotisivut
Kartellirekisteri

**Kartellirekisteri** oli Suomessa 1958–1964 pidetty virallinen luettelo, johon kartellivirasto merkitsi laatimansa selostukset yritysten ja elinkeinonharjoittajien tekemistä kilpailunrajoituksista. Kartellirekisteri korvattiin 1964 kilpailunrajoitusrekisterillä. Selostuksessa esitettiin kartellisopimusta, yksinoikeutta tai erikoisasemaa välittömästi koskevat seikat, ei kuitenkaan teknisiin kysymyksiin liittyviä ammattisalaisuuksia.

Vahvistaessaan selostuksen sisällön kartellivirasto samalla määräsi, mikä osa aineistosta oli julkista. Julkisiksi sai määrätä vain sellaiset asiakirjat tai niiden osat, jotka osoittivat kilpailunrajoituksen olemassaolon. Selostus ja siihen liittyvät asiakirjat tulivat julkisiksi aikaisintaan kuudentenakymmenentenä päivänä kartelliviraston päätöksestä. Muu osa asiakirjoista oli pidettävä salassa 20 vuotta selostuksen julkaisemisesta, ellei asiakirjassa  mainittu taho antanut suostumustaan sen julkistamiseen.

Selostuksen perustana olleiden ilmoitusten tekijät saivat ennen asian ratkaisua tutustua selostusluonnokseen ja julkaistavaksi tarkoitettuun aineistoon sekä tehdä niistä muistutuksensa. Jos asianosaisia oli hyvin paljon, riitti että kartellivirasto antoi tiedot asianosaisia edustaneelle yhdistykselle tai muulle yhteisölle.

Jos asianosainen halusi kartelliviraston tekevän kartellirekisteriin merkinnän kilpailunrajoituksen lakkaamisesta tai muuttumisesta, tämä voi tehdä asiasta kirjallisen ilmoituksen virastoon. Jos muutos oli asiakirjoin tai muulla tavoin tyydyttävästi selvitety, virasto merkitsi sen rekisteriin ja julkaisi asiasta lyhyen tiedonannon Virallisessa lehdessä. Kartellirekisteriin viedyt selostukset ja tiedonannot julkaistiin kartelliviraston julkaisussa *Kartellirekisteri,* joka ilmestyi 1959–1964.

## Lähteet
Pumpokolin kieli

**Pumpokolin kieli** on 1700-luvun lopulla kuollut jeniseiläinen kieli. Sen puhujat asuivat Obiin laskevan Ketjoen yläjuoksulla. Pumpokolin **tet* ’joki’ -sanaan perustuvia *-tat*, *-tet* -loppuisia joennimiä esiintyy lisäksi laajalla alueella Tšulymin alajuoksulla sekä Tuvan koillisosaan ulottuvana ketjuna. 1700-luvulla muistiin merkityn kieliaineiston perusteella pumpokolin lähin sukukieli oli arini.

## Lähteet
Kartelliasiain neuvottelukunta

**Kartelliasiain neuvottelukunta** oli 1958–1964 kartelliviraston yhteydessä toiminut neuvoja antanut elin, joka 1964 korvattiin elinkeinovapausneuvostolla. Sen tehtävänä oli antaa kartelliviraston pyytämiä lausuntoja talouselämässä esiintyneistä kilpailunrajoituksista. Neuvottelukunnalta pyydettiin esimerkiksi lausunto, jos kartellivirasto halusi kieltää yrittäjän asettaman alimman sallitun myyntihinnan käytön.

Valtioneuvosto kutsui neuvottelukuntaan kolmeksi vuodeksi kerrallaan puheenjohtajan ja kuusi jäsentä sekä kullekin henkilökohtaisen varamiehen. Yhden jäsenen tuli edustaa maataloustuottajia, yhden teollisuudenharjoittajia, yhden tukkukauppiaita, yhden vähittäiskauppiaita ja kahden kuluttajia. Neuvottelukunta sai itse valita itselleen sihteerin ja kuulla haluamiaan asiantuntijoita.

Neuvottelukunnan kutsui kokoon puheenjohtaja tai hänen estyneenä ollessaan hänen varamiehensä. Päätösvaltaisuuteen riitti puheenjohtajan ja kolmen jäsenen tai varamiehen läsnäolo. Patentti- ja rekisterihallituksen ylijohtajalla ja sen kartelliosaston osastopäälliköllä oli läsnäolo- ja puheoikeus kokouksissa. Päätökset syntyivät enemmistön mielipiteen mukaan tai äänten mennessä tasan puheenjohtajan kannan mukaisesti. Neuvottelukunnan lausuntoon sai liittää myös eriävän mielipiteen.

## Lähteet
Víctor Claver

**Víctor Claver Arocas** (s. 30. elokuuta 1988 Valencia) on espanjalainen koripalloilija, olympiamitalisti, maailman- ja Euroopan mestari.

## Ura

Claver aloitti pelaamisen Pamesa Valencian juniorijoukkueissa, joista hän nousi edustusjoukkueeseen kaudella 2006-2007. Hän on edustanut Espanjan juniorimaajoukkueita ja on voittanut muun muassa alle 18-vuotiaiden ja alle 20-vuotiaiden EM-kisoissa pronssia. Claver kärsi kaudella 2008–2009 loukkaantumisesta, joka saattoi vaikuttaa hänen .

Vuonna 2009 Portland Trail Blazers varasi hänet 22. vuorolla. Hän siirtyi seuraan kesällä 2012.

Syyskuussa 2015 Claver siirtyi BK Lokomotiv Kubaniin.

Heinäkuussa 2016 Claver siirtyi kolmivuotisella sopimuksella FC Barcelonaan.

## Lähteet

## Aiheesta muualla

* Euroliigan pelaajaprofiili 
* NBA:n pelaajaprofiili 
*
Andy Madadian

**Andranik "Andy" Madadian** (s. 22. huhtikuuta 1958 Teheran, Iran) on iranilais-armenialainen laulaja. Hän oli aiemmin toinen Andy & Kouros -duon jäsenistä. 1990-luvun alussa hän aloitti oman soolouransa ja julkaisi ensimmäisenä sooloalbuminaan levyn *Beegharar*. Madadian on saavuttanut muusikkona kansainvälistäkin suosiota. Hän on laulanut paitsi persiaksi, myös muun muassa englanniksi ja armeniaksi.

Madadian on myös esiintynyt elokuvissa.

## Lähteet

## Aiheesta muualla
*
Arinin kieli

**Arinin kieli** on 1700-luvun lopulla kuollut jeniseiläinen kieli. Sen puhujat asuivat Jenisein molemmilla rannoilla nykyisestä Krasnojarskista pohjoiseen Splošnaja-joelle saakka sekä Ket, Kem ja Malyi Kemtšug -jokien  yläjuoksuilla. Arinin *set* ’joki’ -sanaan perustuvia *-set*, *-sat* -loppuisia joennimiä esiintyy Obin keskijuoksulla ja Jenisein varrella. 1700-luvulla muistiin merkityn kieliaineiston perusteella arinin lähin sukukieli oli pumpokoli.

## Lähteet
Yulduz Usmonova

**Yulduz Usmonova** (s. 12. joulukuuta 1963 Marg‘ilon) on uzbekistanilainen laulaja ja poliitikko. Hän on opiskellut konservatoriossa Taškentissa ja myynyt albumeitaan miljoonia kappaleita. Usmonovan läpimurroksi on nimitetty vuotta 1991, jolloin hän esiintyi Voice of Asia -festivaalilla Kazakstanissa. Hän on erittäin suosittu kotimaassaan, mutta esiintynyt myös muun muassa Euroopassa. 

Usmonova on Uzbekistanin kansantaiteilija ja toiminut myös Uzbekistanin parlamentin jäsenenä.

## Lähteet

## Aiheesta muualla
* Viralliset sivut
Assanin kieli

**Assanin kieli** on 1700-luvun lopulla kuollut jeniseiläinen kieli. Sen puhujat asuivat nykyisestä Krasnojarskista etelään ja itään aina Kanjoelle saakka. Assanin *ul* ’joki, vesi’ -sanaan perustuvia *-ul* -loppuisia vesistönimiä esiintyy laajalla alueella Kanjoelta Tomille saakka lännessä. 1700-luvulla muistiin merkityn kieliaineiston perusteella assanin lähin sukukieli oli kotti.

## Lähteet
Primetime Emmy 2007

**Vuoden 2007 Primetime Emmy -gaala** järjestettiin 16. syyskuuta 2007. Ohjelmien tekijät palkittiin *Creative Arts* -gaalassa, joka järjestettiin 8. syyskuuta 2007.

## Voittajat ja ehdokkaat

### Creative arts -palkinnot

## Aiheesta muualla
* IMDb: Emmy Awards: 2007
Kotin kieli (jeniseiläinen)

**Kotin kieli** eli **kotti** on 1800-luvun puolivälissä kuollut jeniseiläinen kieli. Sen puhujat asuivat nykyisestä Krasnojarskista etelään ja itään aina Kanjoelle saakka. Kotin *šet* ’joki’ -sanaan perustuvia *-šet* -loppuisia vesistönimiä esiintyy Kan- ja Birjusajokien välisellä alueella. Kotin lähin sukukieli oli assani.

Viimeiset kotinkieliset tekstit merkitsi muistiin suomalainen kielitieteilijä M. A. Castrén. Hän on kirjoittanut myös kieltä käsittelevän tutkimuksen.

## Lähteet
Yotam Halperin

**Yotam Halperin** (; s. 24. tammikuuta 1981, Tel Aviv) on israelilainen koripalloilija, joka pelaa nykyisin Hapoel Jerusalemissa.

## Ura
Halperin aloitti koripallon pelaamisen kotikaupunkinsa Maccabi Tel Avivin juniorijoukkueissa 8-vuotiaana. Debyyttinsä edustusjoukkueessa hän teki kaudella 2001-2002. Hän oli joukkueessa melko pienessä roolissa johtuen joukkueen suurista tähdistä kuten Anthony Parkerista ja Ariel McDonaldista. 

Vuonna 2005 hän sai tarjouksen Union Olimpijalta ja teki sopimuksen suuremman vastuun takia. Union Olimpijassa Halperin sai vastuuta ja pelasi Euroliigassa kaudella 2005–2006 uransa parhaan kauden tehden 13,9 pistettä ottelua kohden. Kauden jälkeen hän osallistui  ja Seattle SuperSonics varasi hänet numerolla 53. Halperin ei koskaan mennyt NBA:han vaan palasi kasvattajaseuraansa. Hän pelasi Maccabissa kaksi kautta ennen kuin siirtyi Olympiakosiin.

Halperin vietti Olympiakosissa kolme kautta ja siirtyi vuonna 2011 Spartak Pietariin. Yhden pelikauden jälkeen hän jatkoi uraansa FC Bayern Münchenissä, josta hän siirtyi kauden jälkeen Hapoel Jerusalemiin.

## Lähteet

## Aiheesta muualla
*Euroliigan pelaajaprofiili 
*DraftExpress
Guerra Norte

**Guerra Norte** on/oli lappilainen hip hop -kollektiivi. Ryhmän koti- ja syntypaikka on Ivalossa ja Inarissa, mihin viittaa jäsenten kappaleissa esiinttyvä numerosarja 998. Kollektiivin tunnetuimmat jäsenet ovat inarinsaameksi räppäävä Amoc, vuonna 2003 räpin suomenmestaruuden voittanut Edorf sekä Ezkimo. Muut jäsenet ovat Ambassa -yhtyeen Eldinho, Nit Lang ja Neuvos, Ruzze sekä Ezkimon pikkuveli Juan Muteniac, joka tekee kollektiivin kappaleet.

## Lähteet

## Aiheesta muualla
* Kollektiivi Populappi-sivustolla
* Noisen haastattelu
Lotfi Rhim

**Lotfi Rhim** () on tunisialainen jalkapallovalmentaja. Kesäkuusta 2010 lähtien hän on toiminut Al Hazmin päävalmentajana.

## Ura
Rhim aloitti valmentamisen kotimaassaan US Monastirin peräsimessä. Myöhemmin hän valmensi pitkään bahrainilaista Al-Muharraqia ja saavutti joukkueen valmentajana kaksi liigamestaruutta ja kaksi cup voittoa. Sittemmin Rhim valmensi hetken aikaa arabiemiirikunnissa Bani Yasia ennen siirtymistään kotimaahansa Tunisiaan takaisin Monastirin valmentajaksi. Hän valmensi joukkuetta neljän kauden ajan luotsaten Monastirin kaudella 2008–2009 Tunisian cupin loppuotteluun saakka, jossa se kuitenkin hävisi Club Sportif Sfaxienille.

Kauden jälkeen hän siirtyi yhden vuoden sopimuksella ES Sahelin valmentajaksi. Hän sai kuitenkin potkut kesken kauden joukkueen ollessa sarjataulukon viides yhdeksän ottelun jälkeen, jolloin hänet korvasi Khaled Ben Sassi.

16. huhtikuuta 2010 US Monastir ilmoitti palkanneensa loppukaudeksi Rhimin belgialaisen Henri Depireux:n tilalle, jonka myötä joukkue oli vaarassa pudota sarjatasoa alemmaksi. Rhim ei onnistunut säilyttämään seuraa Tunisian pääsarjassa ja siirtyi sopimuksensa päätyttyä Saudi-Arabiaan Al Hazmin päävalmentajaksi.

### Meriitit
*Bahrainin valioliiga: 2001, 2002
*Bahrainin kuningas cup: 1996, 2001
*Tunisian cup
**Hopeaa: 2009

## Lähteet
* Lotfi Rhim profiili ES Sahelin sivustolla 

### Viitteet
VB 10b

**VB 10 b** on tähteä VB 10 kiertävä mahdollinen eksoplaneetta. Kohteen löytyminen julkaistiin 28. toukokuuta 2009 ja se saattaa olla ensimmäinen astrometrian avulla löydetty eksoplaneetta.

Mahdollisen planeettakandidaatin löysivät NASAn Jet Propulsion Laboratoryssa työskentelevät Steven Pravdo ja Stuart Shaklan käyttäen Palomarin observatorion viisimetristä Hale-teleskooppia. Havaittu planeettakandidaatti lukeutuu kuumien jupiterien luokkaan. Sen massa on noin kuusi Jupiterin massaa ja planeetta kiertää keskustähtensä ympäri noin 240 Maan vuorokauden jaksolla.

Joulukuussa 2009 ilmestyneessä artikkelissa toinen tutkijaryhmä ilmoitti, ettei ole kyennyt havaitsemaan VB 10 b:tä keskustähdestä tehtyjen säteisnopeusmittausten perusteella. Planeetan olemassaoloa voidaan tällä hetkellä pitää kyseenalaisena.

## Lähteet

## Aiheesta muualla
*BBC news: "Distant world circles tiny star"
Oivi

**Oivi** on suomalainen etunimi ja nimen Oiva sisarnimi. Oiva oli alkujaan, 1800-luvulla, käytössä sekä miehen että naisen nimenä, mutta vähitellen se vakiintui miehen nimeksi ja naisen nimenä tuli käyttöön rinnakkaismuoto Oivi. Pohjanmaalla nimestä on käytössä myös muoto Oivikki. Nimi on kuitenkin jäänyt harvinaiseksi. Suomessa nimi Oivi on vuoden 2019 loppuun mennessä annettu noin 100 naiselle ja alle 30 miehelle.

Oivin nimipäivä on nykyään 29. toukokuuta (sama kuin Oivan). Nykyiselle päivälleen se siirrettiin vuonna 1995; aikaisemmin nimipäivä oli 5. helmikuuta.

## Lähteet
Maailman muisti

**Maailman muisti** () on vuonna 1992 perustettu Unescon ohjelma, jonka tavoitteena on säilyttää ihmiskunnan merkittävät arkistot ja kirjastokokoelmat. Maailman muisti -rekisteriin kuuluu kohteita ympäri maailmaa. Joulukuussa 2018 ohjelmassa oli mukana 527 kohdetta.

Maailman muisti -ohjelmalla on kolme päätavoitetta. Sen tarkoituksena on mahdollistaa ihmiskunnan dokumenttiperinnön suojelu parhaimmalla mahdollisella tavalla, helpottaa dokumenttiperinnön maailmanlaajuista saavutettavuutta ja nostaa dokumenttiperinnön olemassaolon ja merkittävyyden tunnettavuutta.

Suomesta rekisteriin kuuluvat A. E. Nordenskiöldin kokoelma, Kolttakylän arkisto, Radziwill-ruhtinassuvun kirjasto- ja arkistokokonaisuus ja laivanvarustaja Gustaf Eriksonin arkistot.

Kansalliseen maailman muisti -rekisteriin on puolestaan koottu Suomen merkittävää asiakirjallista ja kirjallista kulttuuriperintöä.

## Lähteet

## Aiheesta muualla

*Maailman muisti -ohjelman kotisivut. 
*Suomen kansallinen Maailman muisti -komitea.
Hunajapallokala

**Hunajapallokala** (*Chonerhinos naritus*)  on aasialainen makean veden pallokalalaji. Se voi kasvaa lähes 30&nbsp;cm pitkäksi. Se elää jokivedessä Myanmarin, Indokiinan ja Indonesian alueella.

Hunajapallokala on selkäpuolelta hunajan tai pronssin värinen, vatsapuoli on vaaleampi. Se on sukunsa ainoa laji, ja siitä on käytetty myös nimeä *Xenopterus naritus*.

Hunajapallokaloja pidetään joskus akvaarioissa. Se on niin aggressiivinen kala, että sitä pidetään yleensä yksin.

## Lähteet
Martin Sonnenberg

**Martin Sonnenberg** (s. 23. tammikuuta 1978 Wetaskiwin, AB, Kanada) on kanadalainen entinen jääkiekkoilija. Hän pelasi viimeksi Ruotsissa, Elitserien-joukkue Timrå IK:ssa. Sonnenberg pelasi urallaan enimmäkseen keskushyökkääjänä, mutta pystyi pelaamaan myös laidassa.
## Ura
Vuodet 1995-1998 Sonnenberg pelasi WHL-joukkue Saskatoon Bladesissa. Neljä seuraavaa kautta Sonnenberg pelasi Pittsburgh Penguinsin organisaatiossa. Hän kuitenkin pelasi enimmäkseen farmijoukkueissa Syracuse Crunchissa ja Wilkes-Barre/Scranton Penguinsissa ja pelasi yhteensä 58 NHL-ottelua tehoin 2+3=5.

Vuodet 2002-2004 Sonnenberg pelasi Calgary Flamesin organisaatiossa, mutta pelasi vain 5 NHL-peliä kaudella 2003-2004. Työsulkukauden 2004-2005 Sonnenberg pelasi AHL-joukkue Utah Grizzliesissa. Kauden 2005-2006 hän pelasi myös kokonaan AHL:ssä edustaen San Antonio Rampagea ja Hartford Wolf Packia.

Kaudeksi 2006-2007 Sonnenberg siirtyi jääkiekon SM-liigassa pelaavaan KalPaan. Hänestä tuli SM-liigan historian ensimmäinen ulkomaalainen kapteeni. Kauden 2007-2008 Sonnenberg pelasi Sveitsissä, HC Ambrì-Piottan riveissä. Hän siirtyi kesken kauden 2008-2009 sieltä Timråån. Sonnenberg pelasi Timråssa kaksi kautta ennen kuin päätti lopettaa aktiiviuransa.

## Aiheesta muualla
* 
* 
*
Euroliiga-kausi 2000–2001

**[[Euroliiga]]kausi 2000–2001** oli ensimmäinen Euroliiga-nimellä pelattu kausi. Samaan aikaan pelattiin myös FIBA:n organisoima Suproleague, johon osallistui osa Euroopan seurajoukkueista. Kausi alkoi 16. lokakuuta 2000 ja loppui 10. toukokuuta 2001 Bolognassa pelattuun ratkaisevaan finaaliin. Kauden voitti Kinder Bologna.

## Joukkueet

## Runkosarja
24 joukkuetta jaettiin neljään lohkoon ja lohkojen neljä parasta pääsivät jatkoon. 

### Lohko A

### Lohko B

### Lohko C

### Lohko D

## 16 parasta
16 jäljellä olevaa joukkuetta pistettiin pelaamaan pareittain. Pelit pelattiin paras kolmesta-periaatteella. 

## Puolivälierät
Viimeiset kahdeksan joukkuetta pelasivat pareittain vastakkain ja voittajat pääsivät jatkoon. Pelit pelattiin taas paras kolmesta-periaatteella. 

## Välierät
Välierät jatkoivat samaa pelitapaa, eli joukkueet pelasivat jälleen pareittain. Voittajat pääsivät finaaliin.

## Finaalit
Finaalit pelattiin vuorotellen joukkueiden kotiareenoilla. Pelit pelattiin paras viidestä-menetelmällä.

## Palkinnot
### Kauden MVP
* Dejan Tomašević (  Budućnost Podgorica )

### Finaalien MVP
* Emanuel Ginóbili (  Kinder Bologna )

### All-Euroleague First Team 2000-2001
* Louis Bullock (  Scaligera Basket Verona )
* Alphonso Ford (  Peristeri BC )
* Derrick Hamilton (  Saint Petersburg Lions )
* Gregor Fučka (  Fortitudo Bologna )
* Dejan Tomašević (  Budućnost Podgorica )

### All-Euroleague Second Team 2000-2001
* Jemeil Rich (  Lugano ) 
* Panagiotis Liadelis (  PAOK Thessaloniki BC ) 
* Pau Gasol (  FC Barcelona Bàsquet ) 
* Ioannis Giannoulis (  PAOK Thessaloniki BC ) 
* Rashard Griffith (  Kinder Bologna )

## Katso myös
*Suproleague 2000–2001

## Aiheesta muualla
*Euroliiga
Åndalsnes

**Åndalsnes** on noin kolmentuhannen asukkaan kaupunki Norjassa, Rauman kunnassa Raumajoen suulla ja Romsdalsfjord-vuonon rannalla. Kaupunki on houkuttanut turisteja lohenkalastuksella ja huimilla vuoristomaisemilla jo 1800-luvulta asti.

Toisen maailmansodan aikana brittijoukot nousivat maihin Åndalsnesissä huhtikuussa 1940, valmistautuessaan hyökkäämään Trondheimiin saksalaisten miehitettyä Norjan.

## Media
Paikallislehti *[[Åndalsnes Avis]]* ilmestyy kolmesti viikossa.

## Lähteet

 
## Aiheesta muualla
Mijanou Bardot

**Marie-Jeanne "Mijanou" Bardot** (s. 5. toukokuuta 1938 Pariisi, Ranska) on ranskalainen kirjailija ja näyttelijä.

Bardot näytteli muutamassa elokuvassa mutta ryhtyi myöhemmin kirjailijaksi.

Bardot on naimisissa näyttelijä Patrick Bauchaun kanssa, ja heillä on yksi tytär. He asuvat Los Angelesissa Yhdysvalloissa. Bardot'n sisar on Brigitte Bardot.

## Filmografia
* Club de femmes, 1956
* Jusqu'au dernier, 1957
* Une balle dans le canon, 1958
* Pirata della sparviero nero, Il (Musta Haukka kostaa) 1958
* Ramuntcho, 1959
* Keräilijätär, 1967

## Lähteet

## Aiheesta muualla
*Filmografia
Keräilijätär

**Keräilijätär** on Éric Rohmerin ohjaama vuonna 1966 valmistunut elokuva, jonka ensi-ilta oli Ranskassa 2. maaliskuuta 1967.

*Keräilijätär* on Rohmerin ensimmäinen värielokuva. Se valmistui kolmantena elokuvana Rohmerin kuuden elokuvan sarjaan *Six contes moraux* (Kuusi moraalitarinaa), mutta on tarinana sarjan neljäs osa. Sarjan kussakin elokuvassa mies lähtee naisystävänsä luota, löytää toisen, mutta uskollisuus voittaa. Elokuvan tarina alkaa, kun galleristi Adrien saa taiteilijaystävänsä kanssa käyttöönsä kartanon. Kartanossa asuu myös nuori nainen, joka keräilee miehiä.

Elokuva palkittiin Hopeisella karhulla Berliinin elokuvajuhlilla 1967.

## Roolit

## Lähteet
Chauncey Billups

**Chauncey Ray Billups** (s. 25. syyskuuta 1976 Denver, Colorado) on yhdysvaltalainen koripalloilija ja koripallovalmentaja. Hän oli NBA-urallaan 191 senttimetriä pitkä ja painoi 92 kilogrammaa. Billups lopetti pelaajauransa vuonna 2014 pelattuaan edellisen kauden Detroit Pistonsin riveissä.  

Billups pelasi urallaan seitsemässä eri NBA-joukkueessa, Boston Celticsissä, Toronto Raptorsissa, Denver Nuggetsissa, Minnesota Timberwolvesissa, Detroit Pistonsissa, New York Knicksissä ja Los Angeles Clippersissä. Kaudella 2003–2004 hänen joukkueensa Detroit Pistons voitti mestaruuden ennakkosuosikki Los Angeles Lakersiä vastaan ja Billups sai . Billups pelasi NBA:ssa kaikkiaan 1&nbsp;043 runkosarja- ja 146 pudotuspeliottelua. Hänen keskiarvoikseen runkosarjan otteluista kertyivät 15,2 pistettä, 2,9 levypalloa ja 5,4 syöttöä ottelua kohden.

Billups kuului Yhdysvaltain maajoukkueeseen sen voittaessa kultaa vuoden 2010 MM-kilpailuissa ja Amerikan-mestaruuskilpailuissa 2007.

Detroit Pistons jäädytti Billupsin pelinumeron, numeron 1, ja nosti sen kotiareenansa The Palace of Auburn Hillsin kattoon 10. helmikuuta 2016.

Billups on toiminut NBA-seura Portland Trail Blazersin päävalmentajana vuodesta 2021 alkaen.

## Lähteet

## Aiheesta muualla
Gyromagneettinen suhde

**Gyromagneettinen suhde** on hiukkasen tai systeemin suure, joka kertoo magneettisen momentin ja pyörimismäärän suhteen. Gyromagneettista suhdetta merkitään usein gamma-symbolilla \scriptstyle ( \gamma ) ja sen SI-yksikkö on radiaani jaettuna sekunnin ja teslan tulolla \scriptstyle ( \frac{rad}{s \cdot T} ) tai yhtäpitävästi coulombi jaettuna kilogrammalla \scriptstyle ( \frac{C}{kg} ). Alkeishiukkasilla pyörimismäärää kuvaa niiden sisäinen pyörimismäärä spin.

## Makroskooppisen varatun pyörivän kappaleen gyromagneettinen suhde klassisessa fysiikassa

Varatun kappaleen pyöriessä jonkin akselin ympäri sille voidaan määritellä sekä magneettinen momentti että pyörimismäärä. Jos kappaleen sähkövaraus ja massa ovat samalla tavoin jakautuneet, (esimerkiksi tasaisesti) niin kappaleen gyromagneettinen suhde voidaan laskea yhtälöllä 

:\gamma = \frac{q}{2m},

missä \scriptstyle q on varaus ja \scriptstyle m massa. Nyt magneettinen momentti \scriptstyle \mu voidaan ilmaista pyörimismäärän \scriptstyle L ja gyromagneettiseen suhteen avulla seuraavasti:

:\vec{\mu} = \gamma \vec{L} = \frac{q}{2m} \vec{L}.

## Spin ja gyromagneettinen suhde

Alkeis- ja muille subatomisille hiukkasille voidaan pyörimismääräksi määritellä niiden spiniä kuvaava sisäinen pyörimismäärä \scriptstyle \vec{S}. Hiukkasen magneettinen momentti kirjoitetaan tällöin muodossa 

:\vec{\mu} = \gamma\vec{S}.

## Lähteet
Kim Petras

**Kim Petras** (s. 27. elokuuta 1992, Köln, Saksa) on saksalainen poplaulaja. Hän julkaisi itse videoita internetissä, ja levy-yhtiö Joyce Records löysi hänet sitä kautta. Ensimmäinen kaupallisen levy-yhtiön julkaisu *Fade Away* ilmestyi syksyllä 2008. Julkisuuteen hän nousi, kun vuonna 2017 Petras julkaisi Dr. Luken tuottaman kappaleen ”I Don’t Want It at All”, joka päätyi Spotifyn Viral Top 50 -listan kärkeen.

## Elämä
Kim Petras syntyi vuonna 1992 Kölnissä. Hänen vanhempansa ovat Lutz ja Konni Petras, ja hänellä on kaksi vanhempaa sisarta.

Petras on transsukupuolinen: hänellä on naisen sukupuoli-identiteetti, vaikka hän syntyikin anatomialtaan poikana ja sai nimen Tim. Tim alkoi ilmentää naisen sukupuoli-identiteettiä jo 2-vuotiaana.  Timin perhe suhtautui ymmärtäväisesti lapsensa haluun elää tyttönä, mutta häntä kiusattiin koulussa. Tim muutti lopulta etunimensä alkukirjaimen, aloitti hormonihoidon vain 12-vuotiaana ja kävi 16-vuotiaana sukuelinten muutosleikkauksessa. Tapaus teki Petraksesta maailmanlaajuisesti kuuluisan, ja hän on työskennellyt tukeakseen muita transsukupuolisia nuoria.

Petras muutti 19-vuotiaana Los Angelesiin tavoittelemaan laulajanuraa. Hän on julkaissut musiikkialbumit *Feed The Beast* ja *Problématique*. Petras on ensimmäinen avoimesti transsukupuolinen muusikko, joka on noussut Yhdysvalloissa musiikkilistan kärkeen ja voittanut Grammy-palkinnon merkittävässä kategoriassa.

## Diskografia
### Studioalbumit
* 
* 

### Mixtapet
**[[Clarity (Kim Petrasin albumi)|Clarity]]* (2019)
**[[Turn Off the Light]]* (2019)

### EP:t
* *One Piece of Tape* (2011)
* *Turn Off The Light Vol.1* (2018)
* *Slut Pop* (2022)
* *Slut Pop Miami* (2024)

### Singlet

* Fade Away (2008)
* Last Forever (2009)
* Die for You (2009)
* Boomerang (2009)
*I Don’t Want It at All (2017)
*Hillside Boys (2017)
*Hills (feat. Baby E) (2017)
*Slow It Down (2017)
*Faded (feat. Lil Aaron) (2017)
*Heart to Break (2018)
*Can’t Do Better (2018)
*All the Time (2018)
*Feeling Of Falling (feat. Cheat Codes & Steve Aoki), Steve Aoki remix (2019)
*1,2,3 dayz up (feat. SOPHIE) (2019)
*Broken (2019)
*Got My Number (2019)
*Blow It All (2019)
*Another One (2019)
*Reminds Me (2020)
*Malibu (2020)
*Jenny (Studio Killers feat. Kim Petras) (2021)
*Future Starts Now (2021)
*Coconuts (2021)
*Running Up That Hill (2022)
*Unholy (Sam Smithin kanssa) (2022)
*If Jesus Was a Rockstar (2022)
*Brrr (2023)
*Alone (ft. Nicki Minaj) (2023)
*Eintausened Teile (2023)
*James Hype - Drums (ft. Kim Petras) (2023)
*David Guetta, Kim Petras - When We Were Young (The Logical Song) (2023)
*SOPHIE, Kim Petras - Reason Why (2024)
*The Chainsmokers, Kim Petras - Don't Lie (2024)
*Polo (2025)
*Freak It (2025)
*I Like Ur Look (2025)

## Lähteet
Paavo Heinonen

**Paavo Heinonen** (s. 30. toukokuuta 1944) on suomalainen jalkapalloilija.

Maalivahtina pelannut Heinonen aloitti uransa Helsingin Tovereissa. Hän edusti kuitenkin käytännössä koko uransa Helsingin Jalkapalloklubia, johon hän siirtyi 1962. Heinonen pelasi HJK:n riveissä 16 kautta. Heinonen voitti HJK:ssa mestaruuden kaudella 1973 ja Suomen Cupin 1966. Kaikkiaan hän pelasi seurassa 164 pääsarjaottelua. Pelaajauran jälkeen Heinonen toimi muun muassa Helsingin Jalkapalloklubin maalivahtivalmentajana. Hänet valittiin ansioistaan HJK:n kunniagalleriaan vuonna 1997. 

Heinonen pelasi vuosina 1968–1972 Suomen maajoukkueessa yhteensä 13 A-maaottelua.

Ennen jalkapallouraa Heinonen levytti laulajana, mm. Metsäpolun Tyttö ( Fazer 1962), Syysillan Tango (Fazer 1962) ja Sateinen Yö (Fazer 1962)

## Lähteet
Alpha (täsmennyssivu)

**Alpha** on useissa kielissä käytetty kirjoitusasu  kreikkalaisten aakkosten ensimmäisestä kirjaimesta alfa (Α, α). Se voi esiintyä muun muassa seuraavissa yhteyksissä: 

## Tietotekniikka
* Alpha, Digital Equipment Corporationin kehittämä suoritinarkkitehtuuri
* Wolfram Alpha, Wolfram Researchin kehittämä haku- ja vastauskone

## Henkilöt
* Alpha Blondy, norsunluurannikkolainen muusikko

## Kulttuurissa
* ''Alpha'', Aasia-yhtyeen musiikkialbumi
* ''Alpha Dog'', Nick Cassavetesin ohjaama elokuva
* *[[Alfa-kurssi|Alpha course]]*, Alfa-kurssi, kristinuskon perusteita esittelevä kurssi
* *[[Alpha (sarjakuvalehti)|Alpha]]*, vuosina 1991−1992 ilmestynyt suomalainen sarjakuvalehti
** *Alpha − Sarjakuvan aikakauskirja I*, vuonna 1993 julkaistu albumi
* ''Sid Meier's Alpha Centauri'', tietokonepeli

## Muut
* Alpha Regio, alue Venuksessa
* Alpha TV, kreikkalainen televisiokanava

## Katso myös
* Alphaville
Marjut Hjelt

**Marjut Hjelt** (aiemmin *Kivelä* ja *Liikkanen*, s. 19. maaliskuuta 1954 Oulu) on suomalainen toimittaja ja kirjailija.

Hjelt valmistui ylioppilaaksi Kouvolan yhteiskoulusta vuonna 1973 ja filosofian maisteriksi 1979 Helsingin yliopistosta. Hän opiskeli folkloristiikkaa, uskontotiedettä, kansatiedettä, musiikkitiedettä ja sosiologiaa. Kirjailijana hän on tuonut esille erityisesti suomalaista kansanperinnettä. Hjelt sai vuoden 2014 Tietopöllö-palkinnon.

## Teoksia
* 
* 
* 
* 
* 
* 
* 
* 
* 

### Toimitettuja teoksia
* 
* 
* 
* 
* 
* 

## Lähteet

## Aiheesta muualla
* Marjut Hjeltin verkkosivut
* Marjut Hjelt Kariston sivuilla
* 
*
Kenttäpullo

**Kenttäpullo** on pullo juomaveden säilyttämistä varten. Kenttäpullot on suunniteltu maastossa liikkuvien ihmisten, kuten retkeilijöiden ja sotilaiden tarpeisiin. Kenttäpulloissa on useimmiten kiinnike, jolla pullon voi kiinnittää vöihin tai reppuun. Paikalleen tiiviisti ruuvattavissa oleva korkki on useimmiten kiinnitetty ketjulla tai muovikiinnikkeellä pulloon.

Aikaisemmin kenttäpullot valmistettiin useimmiten teräksestä tai alumiinista. Nykyaikaiset kenttäpullot on useimmiten valmistettu muovista.

Vanhastaan kenttäpulloon on useimmiten kuulunut huopakankaasta valmistettu, irrotettava päällinen, jolla on useita etuja. Ensinnäkin se luonnollisesti suojaa pulloa. Sotilaskäytössä ja metsästäjillä sekä luontovalokuvaajilla se estää lisäksi alumiinista tai teräksistä pulloa välkkymästä auringossa ja kilisemästä. Kastellusta huovasta vähitellen haihtuva vesi myös sitoo lämpöä ja pitää pullon sisällön viileänä ja raikkaana päällisen kuivumiseen asti. Nykyään päällinen valmistetaan halvemmista ja huonommin toimivista materiaaleista, kuten nailonista tai neopreenista, tai jätetään kokonaan pois.

## Lähteet

## Aiheesta muualla
Nalin Pekgul

**Nalin Pekgul** (s. 30. huhtikuuta 1967 Batman, Turkki) on ruotsalainen sosiaalidemokraattipuolueen poliitikko, joka istui Ruotsin valtiopäivien jäsenenä vuosina 1994–2002. Sitten hänestä tuli sosiaalidemokraattinaisten puheenjohtaja. Hän on varsinaiselta ammatiltaan sairaanhoitaja ja etnisesti kurdi.

Pekgul muutti Ruotsiin vuonna 1980. Hän asui Tenstassa, kunnes joutui 2000-luvulla lähtemään sieltä seudun lisääntyneen väkivaltaisuuden takia.

## Lähteet
Villa Carlos Paz

**Villa Carlos Paz** on kaupunki Córdoban maakunnan pohjoisosissa Argentiinassa. Vuonna 2022 kaupungissa asui 71&nbsp;000 asukasta. 

Kaupunki sijaitsee Valle de Punillan laaksossa, joka kuuluu Argentiinan suosituimpiin matkailukohteisiin. Villa Carlos Paz on laakson tärkein kaupunki muun muassa siksi, että sieltä on vain 36 kilometriä maakunnan pääkaupunkiin Córdobaan. Villa Carlos Paz on perustettu vuonna 1924.

## Lähteet

## Aiheesta muualla

* Kaupungin viralliset sivut
Drawing Down the Moon (kirja)

**Drawing Down the Moon: Witches, Druids, Goddess-Worshippers, and Other Pagans in America Today** on Margot Adlerin vuonna 1979 ilmestynyt kirja pakanuuden historiasta ja uuspakanoiden ryhmittymistä Yhdysvalloissa. Kirja sisältää runsaasti haastatteluaineistoa. Adler oli itse wiccan harjoittaja.

## Lähteet
*
Ivar Nordlund

**Karl Ivar Nordlund** () oli suomalainen pappi ja poliitikko. 

Nordlund toimi pappissäädyn edustajana Suomen suuriruhtinaskunnan viimeisillä säätyvaltiopäivillä, 1905–1906. Vaaleissa 1909, 1910 ja 1911 hänet valittiin eduskuntaan Vaasan läänin eteläisestä vaalipiiristä ja hän toimi kansanedustajana kolmen vuoden ajan, kesäkuusta 1909 huhtikuuhun 1912. Ruotsalaista kansanpuoluetta edustanut Nordlund vaikutti eduskunnan pankkivaliokunnassa ja valtiovarainvaliokunnassa. 12. huhtikuuta 1912 hän sai sairauden vuoksi vapautuksen edustajantoimestaan ja hänen tilalleen eduskuntaan nousi George Granfelt.

Vuonna 1872 ylioppilaaksi kirjoittanut Nordlund vihittiin papiksi vuonna 1877 ja vuonna 1880 hän suoritti pastoraalitutkinnon. Pappisurallaan hän toimi ylimääräisenä pappina (1877–1881), virkaa tekevänä kirkkoherrana (1881–1884), kappalaisena (1884–1925) ja kirkkoherrana (1925–1937) Närpiössä. Hän oli myös Närpiön rovastikunnan lääninrovasti. Vuonna 1881 hän sai varapastorin ja vuonna 1920 rovastin arvonimen. Nordlund työskenteli lisäksi Klaresundin meijerikoulun tarkastajana (1898–1909) ja Närpiön kansanopiston uskonnonopettajana (1901–1912). Sisällissodan aikana Närpiön esikunnan jäsen.

Nordlund kirjoitti kolminiteisen teoksen Närpiön historiasta, joka julkaistiin vuosina 1928–1931. Teoksen nimi on *Blad ur Närpes historia*.

Nordlund oli kahdesti naimisissa. Hänen vuonna 1877 solmimansa avioliitto Anna Teresia Carlströmin kanssa päättyi hänen vaimonsa kuolemaan vuonna 1897. Hänen toinen puolisonsa oli Hanna Augusta Hirn, jonka kanssa hän oli naimisissa vuodesta 1912. Nordlund kuoli syyskuussa 1937, 82-vuotiaana. 

## Lähteet
Bayes-verkko

**Bayes-verkko** (*Bayesverkko*, *Bayesilainen verkko*) on verkkotodennäköisyysmalli, joka esittää joukon satunnaismuuttujia ja niiden välisiä ehdollisia riippuvuuksia suunnatun syklittömän verkon avulla. Verkon solmut edustavat satunnaismuuttujia ja kaaret niiden välisiä riippuvuuksia. Jokaiseen solmuun liitetään ehdollinen todennäköisyysfunktio, jonka määräämä jakauma vastaavan muuttujan arvoille riippuu solmun vanhempien saamista arvoista. Bayes-verkkoja käytetään esimerkiksi erilaisiin koneoppimisen tehtäviin.

Formaalisti Bayes-verkon määrittelemä todennäköisyysjakauma on muotoa:

p(x) = \prod_{v \in V} p\big(x_v \mid x_{\operatorname{pa}(v)} \big),

missä pa(*v*) on *v*:n vanhempien joukko (eli ne solmut, joista on suunnattu kaari solmuun *v*).

## Kirjallisuutta
* 
* 
* 
*
Gabriel Dumont

**Gabriel Dumont** (joulukuu 1837 – 19. toukokuuta 1906) oli läntisessä Kanadassa asuvien  métisien johtaja. Vuonna 1873 Dumont valittiin St. Laurent de Grandin kylän johtajaksi, ja myöhemmin hän toimi merkittävässä roolissa Saskatchewanin kapinassa: hän oli johtajana retkikunnassa, joka taivutteli Louis Rielin palaamaan takaisin Kanadaan, ja myöhemmin toimi kenraalina Saskatchewanin kapinan aikana 1885. Hän osallistui Duck Laken taisteluun, Fish Creekin taisteluun sekä Batochen taisteluun. Saskatchewanin kapinan kukistuttua hän pakeni Cypress Hills -alueelle silloisessa Montanassa (sijaitsee nykyisten Albertan ja Saskatchewan provinssien rajalla). Hän antautui Yhdysvaltain ratsuväelle. Yhdysvaltain hallitus kuitenkin totesi hänen olevan poliittinen pakolainen ja vapautti hänet pian.

## Lähteet

## Aiheesta muualla
Frances Anne Hopkins

**Frances Anne Hopkins** (2. helmikuuta 1838 – 5. maaliskuuta 1919) oli brittiläissyntyinen taidemaalari. Hän meni 1858 naimisiin Edward Hopkinsin kanssa joka oli Hudson’s Bay Companyn työntekijä. He matkustivat laajalti Pohjois-Amerikan turkiskauppareiteillä. Matkustaessaan kanoottireiteillä hän luonnosteli matkan varrelta monia kiinnostavia aiheita, jotka ovat sittemmin tulleet osaksi Kanadan historiaa.

Hopkinsin teoksista tunnetuimpia ovat muutamat suuret maalaukset, jotka hän maalasi luonnostensa perusteella. Niiden aiheina olivat hän itse, hänen aviomiehensä sekä soutajat heidän turkiskauppakanootissaan.

Hopkinsin isä oli Frederick William Beechey. Hän palasi Englantiin 1870, jossa hän eli kuolemaansa saakka. Monet hänen maalauksistaan ovat National Library and Archives of Canadan kokoelmissa.

## Lähteet
* 

## Aiheesta muualla
Valkeasuon rautatieasema

**Valkeasuon rautatieasema** (, ent. **Onkamon rautatieasema**, ratakm 583+976) on Suomen rataverkon liikennepaikka Tohmajärven kunnan Onkamossa Niiralan radan varrella. Kun uusi Karjalan radan osuus Parikkalasta Onkamoon valmistui, vanha Onkamon rautatieasema jäi siltä sivuun ja liikenne siirtyi kulkemaan Onkamon seisakkeen kautta. Aseman nimi muutettiin Onkamosta Valkeasuoksi 1. maaliskuuta 1973. Onkamon vanhaa rautatieasemaa on kutsuttu myös Onkamon pysäkiksi. Asemarakennus on siirretty Puumalaan mutta liikennepaikan vanha vahtitupa ja muita rakennuksia on edelleen pystyssä.

Nykyisin Valkeasuossa on pääraiteen lisäksi yksi sivuraide.

## Lähteet
Jarkko Niemi (musiikkitieteilijä)

**Jarkko Niemi** on Tampereen yliopiston musiikintutkimuksen laitoksen yliassistentti. Lisäksi filosofian tohtori Niemi toimii yliopiston etnomusikologian dosenttina humanistisen tiedekunnan musiikintutkimuksen laitoksella 1.6.2009 alkaen. Hänen asiantuntemusaluettaan on varsinkin Siperian alkuperäiskansojen musiikki, esimerkiksi nenetsien laulut.

Niemi on tullut tunnetuksi myös Slobo Horo -yhtyeen laulusolistina.

## Aiheesta muualla
*http://www.uta.fi/yky/yhteystiedot/henkilokunta/
Femke Halsema

**Femke Halsema** (s. 25. huhtikuuta 1966 Haarlem, Alankomaat) on alankomaalainen poliitikko. Hän toimi sosiaalidemokraattisessa PvdA-puolueessa (Partij van de Arbeid), kunnes liittyi punavihreään GroenLinks-puolueeseen 1990-luvun lopulla. Hän istui Alankomaiden edustajainhuoneessa vihervasemmistolaisena 1998–2011. Halsema toimi GroenLinksin johdossa 2002–2010. Halsema on toiminut vuodesta 2018 lähtien Amsterdamin pormestarina.

## Lähteet

## Aiheesta muualla
Galite-saaret

**Galite-saaret** (, ) on Tunisialle kuuluva  pienten kivikkoisten, tuliperäisten saarten ryhmä Välimeressä. Ne sijaitsevat noin 40 km Tunisian rannikolta pohjoiseen, 150 km Sardiniasta etelään. Saarista suurin La Galite on 5.4 km pitkä ja alle kolme kilometriä leveä. Yhteensä saarten pinta-ala on 9 neliökilometriä.

Pienimmät saaret ovat luonnonsuojelualuetta, jossa elää uhanalaisia lintuja ja  munkkihylkeitä.

## Lähteet

## Aiheesta muualla
Big Bear

**Big Bear**, omalla kielellään **Mistahimaskwa**, (n. 1825 – 17. tammikuuta 1888) oli cree-intiaanien päällikkö, joka osallistui Saskatchewanin kapinaan ja tuomittiin pitkään vankeusrangaistukseen. Hän vakiinnutti asemansa kansansa johtajana 1850-luvun lopulla ja seuraavan vuosikymmenen alussa.

## Varhainen elämä
Big Bear syntyi Kanadan koillisosassa lähellä Fort Carltonia. Hän saattoi kuulua alun perin saulteaux-heimoon, mutta varttui cree-intiaanien joukossa. Hudson's Bay Companyn tietojen mukaan hän oli päässyt johtavaan asemaan cree-intiaanien keskuudessa vuoteen 1862 mennessä. Vuonna 1870 hän johti näitä mustajalkoja vastaan Belly Riverin taistelussa.

## Kanadan kiista
1870-luvulla Kanadan parlamentti ryhtyi vaatimaan tasankointiaaneilta sopimuksia, joiden tarkoituksena oli siirtää intiaanit reservaatteihin. Big Bear suhtautui kanadalaisiin epäluuloisesti uskoen näiden ajavan vain uudisasukkaiden etuja, vaikka intiaaneille oli luvattu mahdollisuus vaikuttaa reservaattien sijaintiin. Hän kampanjoi intiaanien keskuudessa kanadalaisia vastaan ja neuvotteli muiden intiaanipäällikköjen kanssa, jotta he vaatisivat yhtenäistä intiaaniterritoriota. Kun Big Bear vuonna 1884 isännöi suurta paikallisten heimojen juhlatapahtumaa Saskatchewanissa, Kanadan ratsupoliisit puuttuivat tilaisuuteen, ja hajottivat kokoontumisen. Big Bear joutui lopulta myöntymään valkoisten vaatimuksiin turvatakseen ruoka-avun kansalleen, joka kärsi nälänhädästä biisonien määrän romahdettua.

Vuonna 1885 métisit aloittivat Saskatchewanin kapinan. Big Bearin osuus tapahtumien kulussa oli vähäinen, mutta joukko heimoon kuuluvia Kapapamahchakwewin alaisia sotureita surmasi yhdeksän valkoista Frog Laken kaupungissa. Big Bear tuomittiin kapinasta kuudenkymmenen vuoden vankeusrangaistukseen. Hän ei kuitenkaan joutunut kärsimään tuomiotaan loppuun, sillä hänet armahdettiin terveyssyistä.

Big Bear kuoli 17. tammikuuta 1877.

## Lähteet

*

### Viitteet
Walt Faulkner

**Walter 'Walt' Faulkner** (16. helmikuuta 1920 – 22. huhtikuuta 1956) oli yhdysvaltalainen Indianapolis 500 -kuljettaja. Hän osallistui viiteen Indianapolis 500 -kilpailuun kausilla 1950–1951 ja 1953–1955. Hän oli ensimmäinen tulokas, joka ajoi debyyttikilpailussaan paalupaikalle. Itse kilpailussa hän putosi seitsemänneksi juuri pisteiden ulkopuolelle. Faulkner saavutti urallaan vain yhden MM-pisteen, joka tuli vuoden 1955 kilpailusta ja hän jakoi sijoituksensa yhdessä Bill Homeierin kanssa.

Faulkner kilpaili urallaan myös NASCAR, National Championship -sarjassa, midget cars ja Edelbrockin dirt track racing -sarjassa. Faulkner kuoli vuoden 1956 USAC Stock Car -tapahtumassa Kaliforniassa.

Hänet liitettiin kuolemansa jälkeen kunniakuljettajien joukkoon Yhdysvaltojen West Coast Stock Car Hall of Fameen vuonna 2006 ja National Midget Auto Racing Hall of Fameen vuonna 2007.

## Lähteet
William Ferguson

**William Ferguson** (6. maaliskuuta 1940 Johannesburg – 19. toukokuuta 2007 Durban) oli eteläafrikkalainen F1-kuljettaja. Hän osallistui yhteen F1-osakilpailuun kaudella 1972, Etelä-Afrikan GP:hen. Hän kuitenkin karsiutui, eikä päässyt starttaamaan kilpailuun. Hänen moottorinsa hajosi jo harjoituksissa. Hän osallistui lukuisiin MM-sarjaan kuulumattomiin kilpailuihin.

## Lähteet
Saloisten vaakuna

**Saloisten kunnanvaakuna** on saanut aiheensa maataloudesta ja teollisuudesta, joiden keskinäistä yhteensopivuutta vaakunan rengas kuvastaa. Saloinen oli vahvasti maatalousvaltainen kunta, kunnes 1960–luvun alussa kuntaan perustettu Rautaruukin terästehdas muutti tilanteen tyystin toisenlaiseksi.

Vaakunan on suunnitellut Gustaf von Numers, ja se vahvistettiin käyttöön 10. helmikuuta 1967. Vaakunan selitys on ”sinisessä kentässä rengas, jonka ulkoreunasta versoaa säteittäisesti kahdeksan apilanlehteä; kaikki hopeaa”. Vaakuna jäi epäviralliseksi kotiseutuvaakunaksi Saloisten liityttyä Raahen kaupunkiin 1973.

## Lähteet
*
L’Aura

**L'Aura** eli **Laura Abela** (s. 13. elokuuta 1984 Brescia) on italialainen laulaja-lauluntekijä. Hän on osallistunut San Remon musiikkijuhlille vuosina 2006 ja 2008. Hänen debyyttialbuminsa *Okumuki* ilmestyi alun perin vuonna 2005, mutta julkaistiin uutena versiona 2006. Toinen albumi, *Demian*, ilmestyi vuonna 2007.

Kokoelmalevy *L'Aura* julkaistiin vuonna 2008.

L'Aura myös soittaa pianoa ja viulua.

## Aiheesta muualla
* Viralliset sivut  ,
Vita Palamar

**Vita Palamar** (, s. 12. lokakuuta 1977) on ukrainalainen korkeushyppääjä.

Palamar sijoittui junioreiden MM-kilpailuissa Sydneyssä 1996 kuudenneksi tuloksella 185 cm. Gentin sisäratojen EM-kilpailuissa 2000 hän oli viides ylitettyään 192. Sydneyn olympialaisissa hän sijoittui seitsemänneksi tuloksella 196. Vuonna 2001 hän oli viides sekä Lissabonin sisäratojen että Edmontonin ulkoratojen MM-kilpailuissa. Lisäksi hän voitti kultaa Pekingin universiadeissa ja sijoittui viidenneksi GP-finaalissa.

Palamar sijoittui viidenneksi Pariisin MM-kilpailuissa 2003 tuloksella 195 cm. Myöhemmin samana syksynä hän oli  toinen sivuttuaan ennätystään 201 cm. Hän oli hypännyt saman tuloksen aiemmin Zürichissä 15. elokuuta 2003. Budapestin sisäratojen MM-kilpailuissa 2004 hän sijoittui neljänneksi tuloksella 197.  hän oli samana vuonna kahdeksas.

Palamar sijoittui vuonna 2005 toiseksi Euroopan cupissa ja . Helsingin MM-kilpailuissa hän oli viides tuloksella 193 cm. Vuonna 2007 hän sijoittui seitsemänneksi Osakan MM-kilpailuissa ja kuudenneksi . Valencian sisäratojen MM-kilpailuissa 2008 hän saavutti pronssia halliennätyksellään 201. Pekingin olympialaisissa hän sijoittui alun perin viidenneksi tuloksella 199. Berliinin MM-kilpailuissa 2009 hän karsiutui loppukilpailusta. 

Palamarin Pekingin olympialaisissa 2008 antama dopingnäyte osoittautui vuonna 2016 tehdyissä uusintatesteissä positiiviseksi. Hän sai kahden vuoden kilpailukiellon ajalle 6.9.2016–5.9.2018 ja kaikki hänen tuloksensa aikaväliltä 23.8.2008–22.8.2010 hylättiin takautuvasti.

## Lähteet
Kahleissa

**Kahleissa** (*Lock Up*) on yhdysvaltalainen toimintaelokuva, jonka pääosassa esiintyy Sylvester Stallone. 

## Juoni
Frank Leone (Sylvester Stallone) on joutunut vankilaan kasvatti-isänsä pahoinpitelijälle kostamisesta. Frank on mallikelpoinen avovanki ja odottaa vapautumistaan, kunnes eräänä yönä Frank siirretään pahamaineisen vankilanjohtajan (Donald Sutherland) johtamaan vankilaan. Johtaja Drumgoole aikoo tehdä Frankin elämän helvetiksi, koska tämä on aiemmin paennut toisesta vankilasta hänen vahtivuorollaan.

## Rooleissa

## Lähteet
Tango & Cash

**Tango & Cash** on yhdysvaltalainen toimintakomedia, jossa näyttelevät muun muassa Sylvester Stallone ja Kurt Russell. Muissa pääosissa näyttelevät Teri Hatcher ja Jack Palance. Elokuvan on ohjannut Neuvostoliitosta Yhdysvaltoihin vuonna 1980 muuttanut Andrei Kontšalovski.

## Juoni
Kaksi Los Angelesin poliisia, Ray Tango (Sylvester Stallone) ja Gabriel Cash (Kurt Russell), luulevat kumpikin olevansa kaupungin tehokkaimmat poliisit. Heidän täytyy liittoutua selvitäkseen varakkaasta rikollispomosta, joka lähettää kaksikon pahamaineiseen vankilaan. 

## Rooleissa

## Vastaanotto
Kurt Russell oli Razzie-ehdokkaana vuoden huonoimmasta roolityöstä ja käsikirjoittaja Randy Feldman huonoimmasta käsikirjoituksesta. 

Video-opas vuodelta 1994 antoi elokuvan VHS-versiolle yhden tähden viidestä. Suomalainen elokuva arvostelutietokanta Leffatykki antaa leffalle 3.67 pistettä/5.

## Lähteet
Oscar (elokuva)

**Oscar** on vuonna 1991 ensi-iltansa saanut yhdysvaltalainen komediaelokuva, jonka pääosaa esittää Sylvester Stallone. Elokuva ei menestynyt teattereissa.

## Juoni

Gangsteri Angelo ”Snaps” Provolone lupaa kuolevalle isälleen omistaa elämänsä rikollisuudelle ja mafialle. Kuukausia myöhemmin Snaps lähtee pankinryöstöön, ja tästä alkaa hurja ja naurettava tapahtumasarja.

## Rooleissa

## Arvioita
*[[Video-opas|Video-oppaassa]]* vuodelta 1994 Olavi Similä pitää Stallonen roolityötä yllättävän hauskana muutoin sujuvassa mutta särmättömässä komediassa. Hän antaa *Oscarille* kolme tähteä viidestä, mikä vastaa sanallista arviota ”hyvä”.

## Lähteet